Conèixer els límits i les superfícies
El Pla tècnic de gestió i millora forestal va acompanyat d'un plànol topogràfic, a escala 1:5.000, amb els límits marcats.
Si ho voleu, també podeu imprimir el límit de la vostra finca sobre foto aèria.
Prioritat en l'atorgament de subvencions per a la realització de treballs forestals.
Facilitat en els permisos d'aprofitament
Totes les actuacions planificades tenen el permís per a dur-les a terme, només cal comunicar al Centre de la Propietat Forestal l'inici de les actuacions amb una antelació prèvia de deu dies.
També cal comunicar els aprofitaments de fusta o llenya per a consum propi.
Els avisos tenen una vigència d'un any; passat aquest període de temps, si no s'han executat les actuacions de forma total o parcial, caldrà comunicar de nou l'inici de les actuacions al Centre de la Propietat Forestal.
Únicament les finques amb Pla tècnic de gestió i millora forestal aprovat poden acollir-se a una assegurança contra incendis.
Accés a la certificació forestal
Aquest és un instrument que garanteix i demostra al consumidor que la fusta o qualsevol producte forestal (suro, resines...) procedeix d'un bosc gestionat de forma sostenible.
El compliment dels requisits de la certificació és avaluat per una auditoria externa sobre la base d'estàndards reconeguts internacionalment.
Només poden accedir les finques que disposin de Pla tècnic de gestió i millora forestal aprovat.
Assegurança de responsabilitat civil gratuïta (que disposa el Centre de la Propietat Forestal).
Facilitat per a realitzar rompudes o transformació a pastures.
Si no es disposa de Pla i la superfície és superior a 1 ha, caldrà fer un projecte i un pla de conservació de sòls, molt més complex i costós que el propi Pla de gestió.
La progressiva i creixent freqüentació dels boscos per part de terceres persones per motius diversos -recol·lecció de bolets i fruits, excursionisme, ciclisme o fins i tot esports de motor- ha convertit la responsabilitat civil objectiva en un risc important sobre la propietat, que ja ha causat més d'un ensurt.
Pel aquest motiu, es va posar en funcionament aquesta assegurança, que ha donat bons resultats.
La determinació de la contractació es va fer considerant que una pòlissa individual d'aquest tipus suposaria un cost molt elevat per a cada propietari.
Per això, l'any 2006 el Consell Rector del Centre de la Propietat Forestal acordà la contractació d'una assegurança dirigida a cobrir la responsabilitat civil objectiva derivada de la propietat, és a dir, els danys per accident que poder sofrir terceres persones dins de finques amb Pla tècnic de gestió i millora forestal.
L'assegurança cobreix la responsabilitat civil derivada de la propietat per preservar el propietari, com a responsable objectiu dels sinistres ocorreguts en l'àmbit de la seva propietat.
Aquesta teoria jurídica ha estat la que ha fet reflexionar en favor de la propietat forestal, que és qui té el deure de suportar tota una sèrie d'immissions a la seva propietat que afavoreixen l'interès col·lectiu.
La pòlissa pal·lia, en part, el sistema de protecció limitat de la propietat privada forestal davant la protecció de l'interès social col·lectiu del medi ambient, interès mediambiental que, d'altra banda, queda garantit amb la figura del Pla tècnic de gestió i millora forestal o Pla simple de gestió forestal, instruments indispensables per poder gaudir del benefici de la cobertura de l'assegurança.
Objecte de l'assegurança: Responsabilitat civil objectiva derivada de la propietat planificada, exclosa la responsabilitat derivada de qualsevol explotació empresarial.
Queden excloses les responsabilitats derivades de: